Source: http://radiothi.blogspot.com/2013/09/
Timestamp: 2017-12-18 22:13:28+00:00
Document Index: 10011255

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΚΕΡΚΥΡΑΙΚΟΣ ΠΑΡΑΤΗΡΗΤΗΣ: 1/9/2013 - 1/10/2013
Βουλευτές ΣΥΡΙΖΑ: Τα στοιχεία των ΟΑΕΔ και ΙΚΑ διαψεύδουν το Υπουργείο Εργασίας
Ερώτηση βουλευτών του ΣΥΡΙΖΑ προς τον κ. υπουργό Εργασίας, Κοινωνικής Ασφάλισης και Πρόνοιας
Θέμα: Τα στοιχεία των ΟΑΕΔ & ΙΚΑ διαψεύδουν τις εξαγγελίες του Υπουργού Εργασίας περί ανάπτυξης και μείωσης της ανεργίας.
Ο Υπουργός Εργασίας προβαίνει κάθε μήνα και σε μια νέα ανακοίνωση για να διατυμπανίσει πως η Ελλάδα τώρα μπήκε σε τροχιά ανάπτυξης, οι αυξητικοί ρυθμοί της ανεργίας ανακόπτονται και η αγορά εργασίας εισέρχεται σε φάση σταθεροποίησης. Στην τελευταία ανακοίνωση ισχυρίζεται πως το ισοζύγιο των ροών μισθωτής απασχόλησης του πρώτου οκταμήνου του 2013 είναι θετικό και διαμορφώνεται στις 102.580 νέες θέσεις εργασίας, την υψηλότερη επίδοση από το 2004 μέχρι σήμερα!
Πρόκειται για μια προσπάθεια συστηματικής παραπλάνησης και εμπαιγμού των ανέργων. Καταρχήν τα στοιχεία του ΟΑΕΔ και του ΙΚΑ για το σύστημα ΕΡΓΑΝΗ δεν είναι έγκαιρα. Τα τελευταία στοιχεία του ΟΑΕΔ αφορούν τον μήνα Μάρτιο του 2013 και του ΙΚΑ το Σεπτέμβριο του 2012. Επιπροσθέτως, το σύστημα ΕΡΓΑΝΗ, από τα στοιχεία του ΟΑΕΔ, αποκρύβει τους εγγεγραμμένους άνεργους και παρουσιάζει μόνο τις ροές μισθωτής απασχόλησης, δημιουργώντας μια εικονική πραγματικότητα.
Στις ροές απασχόλησης, δεν εξετάζεται το προφίλ των προσλήψεων, εάν δηλαδή αυτές είναι με μερική απασχόληση ή εκ περιτροπής εργασία. Δεν εξετάζεται επίσης η χρονική στιγμή των ροών καθώς, το πρώτο εξάμηνο κάθε έτους, λόγω της εποχικής και της εκτεταμένης προσωρινής απασχόλησης, οι προσλήψεις υπερτερούν των απολύσεων, ενώ το δεύτερο εξάμηνο γίνεται το αντίστροφο. Εξάλλου, για να θεωρήσει κανείς αξιόπιστα τα συμπεράσματα, θα έπρεπε η απογραφή εκροών – εισροών να γινόταν επί του συνόλου του ενεργού πληθυσμού και όχι μόνο από τους μισθωτούς του Ιδιωτικού Τομέα. Το σύστημα ΕΡΓΑΝΗ αποκλείει ανέργους επαγγελματίες, αυτοαπασχολούμενους, αγρότες, γιατρούς, δικηγόρους, μηχανικούς κλπ. Αλλά και για τους μισθωτούς τα στοιχεία δεν είναι επαρκή, διότι δεν λαμβάνεται υπόψη η αδήλωτη εργασία, η οποία φτάνει το 33% του συνόλου των απασχολούμενων. Αξίζει επίσης να σημειωθεί ότι ο ΟΑΕΔ, όταν εγγράφει τους ανέργους, τους διαχωρίζει σε όσους ζητούν εργασία και σε όσους δεν ζητούν. Όταν όμως ανακοινώνει τα στοιχεία ανέργων, παρουσιάζει ως άνεργους μόνο όσους ζητούν εργασία.
Μια απλή ανάγνωση των πινάκων που δημοσιεύουν οι φορείς, οδηγεί σε συμπεράσματα αντίθετα από του Υπουργείου. Σύμφωνα με το ΕΡΓΑΝΗ, έως και τον μήνα Αύγουστο του 2013, οι προσλήψεις υπερτερούν σε σχέση με το 2012. Όμως, σε άλλο πίνακα φαίνεται ότι σε όλα τα πρώτα εξάμηνα υπερτερούν οι προσλήψεις ενώ στα δεύτερα ακολουθούν οι απολύσεις. Τα στοιχεία επίσης δείχνουν ότι η μερική απασχόληση το Σεπτέμβριο του 2012 έφτανε το 19,9%, ενώ σήμερα, μαζί με την εκ περιτροπής εργασία, υπερδιπλασιάστηκαν και τρέχουν με 41,76%! Από το σύνολο των προσλήψεων του 2013, δηλαδή, το 42% μοιράζεται την ίδια θέση, 22% περισσότεροι από το 2012. Αυτό σε νούμερα μεταφράζεται, σε 11% λιγότερες θέσεις εργασίας σε σχέση με τις προσλήψεις! Το συμπέρασμα είναι ότι, εάν και στο τέλος του έτους υπάρξουν θετικά αποτελέσματα, αυτό θα είναι αποτέλεσμα βίαιων αλλαγών στις εργασιακές σχέσεις και όχι της ανάπτυξης.
Με βάση τους πίνακες, αποκαλύπτονται και «ύποπτες» διαφορές μεταξύ των συστημάτων: ο ΟΑΕΔ, τους τρεις πρώτους μήνες του 2013, καταγράφει 100.000 περισσότερους ανέργους σε σχέση με το 2012, ενώ στο ΕΡΓΑΝΗ στο διάστημα αυτό εμφανίζει 38.288 νέες θέσεις εργασίας! Παράλληλα, σύμφωνα με το ΙΚΑ, μόνο έως το Σεπτέμβριο του 2012, οι επιχειρήσεις που χρησιμοποιούν προσωπικό μειώθηκαν κατά 117.399 και οι θέσεις εργασίας κατά 495.400, ενώ η μερική απασχόληση αυξήθηκε σε σχέση με την πλήρη, κατά 50%. Τέλος, θα πρέπει να τονιστεί ότι οι 300.000 οικιοθελείς αποχωρήσεις σε περίοδο κρίσης και με την ανεργία σε δυσθεώρητα ύψη που εμφανίζονται από τον ΟΑΕΔ είναι εικονικές, όταν μάλιστα οι ετήσιες αποχωρήσεις λόγω συνταξιοδότησης, σύμφωνα με το ΙΚΑ, κυμαίνονται στις 60.000. Στην ουσία πρόκειται για παράνομες απολύσεις από επιχειρήσεις οι οποίες, ενώ ροκανίζουν τα προγράμματα του ΟΑΕΔ, δεν τηρούν τους όρους περί διατήρησης των θέσεων εργασίας, απολύουν παράνομα, και τις απολύσεις αυτές τις εμφανίζουν ως οικιοθελείς αποχωρήσεις.
1) Πώς απαντά στις αντιφάσεις μεταξύ των στοιχείων του ΟΑΕΔ και του ΙΚΑ, με αυτά που προκύπτουν από το σύστημα ΕΡΓΑΝΗ;
2) Σε ποιες ενέργειες έχει προβεί για την έγκαιρη, ολοκληρωμένη συλλογή στοιχείων από τους Οργανισμούς Κοινωνικής Ασφάλισης και τον ΟΑΕΔ;
3) Σε ποιες ενέργειες έχει προβεί προκειμένου να συμπεριληφθούν στο ΕΡΓΑΝΗ όλοι οι εργασιακοί κλάδοι;
Στρατούλης Δημήτρης, Καραγιαννίδης Χρήστος, Μπάρκας Κώστας, Μπόλαρη Μαρία, Σταθάς Γιάννης, Τσουκαλάς Δημήτρης, Χαραλαμπίδου Δέσποινα
Ετικέτες ανεργία, εργασιακά, ερωτήσεις βουλευτών, ΙΚΑ, ΟΑΕΔ, ΣΥΡΙΖΑ
Επρεπε να έχουμε έναν νεκρό για να ξυπνήσουν η κυβέρνηση, το υπουργείο Προστασίας του Πολίτη και τα μεγάλα μίντια. Οσο ο εγκληματικός οίστρος των νεοναζιστών είχε στόχο τους μετανάστες δεν έτρεχε τίποτε.
Παρά το γεγονός ότι τα δείγματα γραφής της Χρυσής Αυγής ήταν κάτι παραπάνω από εύγλωττα, ο κ. Δένδιας καταχώνιαζε τους φακέλους στα συρτάρια του γραφείου του, οι αστυνομικές δυνάμεις ασκούσαν πλημμελώς τα καθήκοντά τους, οι δικαστικοί λειτουργοί τηρούσαν στάση αναμονής και τα δίκτυα ενημέρωσης στρίμωχναν τα περιστατικά βίας με πρωταγωνιστές στελέχη του συγκεκριμένου κόμματος στις πίσω σελίδες τους ή στις τελευταίες θέσεις των δελτίων τους λίγο πριν από την πρόγνωση του καιρού.
Ετικέτες άρθρα, κοινωνία, Κυβέρνηση, Μ.Μ.Ε., πολιτική, ρατσισμός, φασισμός
Μπάχαλο στην τηλεόραση του Καψή
Ποιοι θα προσληφθούν στην ΔΤ χωρίς να έχουν ιδέα από... τηλεόραση!
Απίστευτες καταστάσεις, ένα µπάχαλο άνευ προηγουµένου αλλά και παραιτήσεις έχουν επιφέρει στη δηµόσια τηλεόραση οι προϋποθέσεις που τέθηκαν για τις προσλήψεις. Όπως αναφερεί το SECRET των Παραπολιτικών, η πριµοδότηση των πρώην εργαζοµένων της ΕΡΤ, η ουσιαστική «κατάργηση» της προϋπηρεσίας -καθώς ισοπεδώθηκαν όλοι στα έξι χρόνια- και ο µη διαχωρισµός ανάλογα µε το µέσο, την ειδικότητα και την προϋπηρεσία σε ανάλογη θέση δηµιούργησαν µια λίστα υποψηφίων προς πρόσληψη που ουδείς γνωρίζει εάν έχουν τη δυνατότητα να καλύψουν τις νέες απαιτήσεις.
Εκατοντάδες πρόσωπα, κυρίως στον δηµοσιογραφικό τοµέα, θα κληθούν να δουλέψουν στην τηλεόραση, ενώ στο παρελθόν δεν έχουν εργαστεί µπροστά ή πίσω από τις κάµερες ούτε για µία µέρα. Αποτέλεσµα, ο αρµόδιος υφυπουργός Παντελής Καψής και ο διαχειριστής Γκίκας Μάναλης να δέχονται οµοβροντία πυρών για την κατάσταση που έχει δηµιουργηθεί.
Αναρτήθηκε από ΚΕΡΚΥΡΑΙΚΟΣ ΠΑΡΑΤΗΡΗΤΗΣ στις 3:13 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
Ετικέτες εργασιακά, ΕΡΤ, Κυβέρνηση, Μ.Μ.Ε., πολιτική
Αναρτήθηκε από ΚΕΡΚΥΡΑΙΚΟΣ ΠΑΡΑΤΗΡΗΤΗΣ στις 2:59 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
Ετικέτες άρθρα, δικαιοσύνη, Κυβέρνηση, πολιτική, φασισμός
TA ΦΟΡΟΛΟΓΙΚΑ ΒΑΡΗ ΚΑΙ ΟΙ ΠΕΡΙΚΟΠΕΣ ΠΟΥ ΠΡΟΒΛΕΠΟΝΤΑΙ ΣΤΟΝ ΠΡΟΥΠΟΛΟΓΙΣΜΟ ΤΟΥ 2014...
...ΕΡΧΕΤΑΙ ''ΑΦΑΙΜΑΞΗ''...
Βέβαια μέτρα αύξησης εσόδων και μείωσης δαπανών, συνολικού ύψους 3,7 δισ. ευρώ, ενσωματώνει ο προϋπολογισμός του 2014, το προσχέδιο του οποίου κατατίθεται στη Βουλή στις 7 Οκτωβρίου...
Ετικέτες Κυβέρνηση, οικονομία, οικονομικά μέτρα, φορολογικά
Γιατί η συγκυβέρνηση κώφευε τόσο καιρό για την Χρυσή Αυγή;
“ Η αξιωματική αντιπολίτευση, μιλούσε εδώ και καιρό για εγκληματική δράση της Χρυσής Αυγής. Η συγκυβέρνηση όμως κώφευε.”
Η έξοδος των σιδηροδέσμιων χρυσαυγιτών Μιχαλολιάκου, Κασιδιάρη, Παναγιώταρου, Λαγού από το κτίριο της Γενικής Αστυνομικής Διεύθυνσης Αθηνών, βράδυ Σαββάτου με το σούρουπο, πάγωσε την καρδιά και το μυαλό κάθε ελεύθερα σκεπτόμενου ανθρώπου. Κάθε δημοκράτη και προοδευτικού ανθρώπου. Ακόμα και με χειροπέδες, στο πρόσωπό τους ήταν ζωγραφισμένο το μίσος απέναντι όχι στο σύστημα αλλά στη συντριπτική πλειονότητα του ελληνικού λαού.
Κραυγές, ουρλιαχτά, χειρονομίες. Αναμφισβήτητα, αν κάποιος ήθελε να δώσει μια εξήγηση σε αυτή την αντίδραση, θα μπορούσε να πει ότι από τη στάση τους φάνηκε σα να μη περίμεναν αυτή την εξέλιξη. Σαν κάποιος να τους είχε πει «Μην ανησυχείτε, ότι και να κάνετε δε θα σας πειράξει κανείς». Η άγρια δολοφονία του Παύλου Φύσσα, από τα χέρια του χρυσαυγίτη Ρουπακιά, μέσα σε τόσο κόσμο, σε ένα τόσο κεντρικό σημείο, ήταν μια ακόμα τεράστια απόδειξη του θράσους τους.
Η εικόνα των, κατά το πόρισμα του αντεισαγγελέα του Αρείου Πάγου, Χαράλαμπου Βουρλιώτη, μελών εγκληματικής οργάνωσης, φάνηκε να είναι καθαρά επικοινωνιακή. Από τις άναρθρες κραυγές τους μπορούσε κάποιος να ακούσει «Δε μας φοβίζει τίποτε», «Η Χρυσή Αυγή, θα εξακολουθήσει να υπάρχει». Ο ίδιος ο Παναγιώταρος άλλωστε, κατά την άφιξή του στη ΓΑΔΑ, προκειμένου να παραδοθεί, είπε χαρακτηριστικά «Θα επανέλθουμε με άλλο όνομα». Το θέμα δεν τελείωσε εδώ. Το αντίθετο. Τώρα αρχίζουν όλα. Αν δεν ξεκαθαρίσει το πράγμα σε όλα τα επίπεδα για το ποιοι, πως, με ποιον τρόπο και κυρίως το γιατί, εμπλέκονται σε αυτή τη σκοτεινή υπόθεση, κανείς δεν πρόκειται να ησυχάσει.
Η αξιωματική αντιπολίτευση, μιλούσε εδώ και καιρό για εγκληματική δράση της Χρυσής Αυγής. Η συγκυβέρνηση όμως κώφευε. Πριν λίγες μόλις ημέρες, Ευρωπαίοι αξιωματούχοι, είχαν προειδοποιήσει την συγκυβέρνηση Σαμαρά - Βενιζέλου, ότι δε θα επιτρέψουν στην Ελλάδα, με πρόσχημα το κόστος, να αναλάβει την προεδρία της ΕΕ το πρώτο εξάμηνο του 2014. Μετά την πάροδο λίγων ημερών, η Χρυσή Αυγή «βγήκε μπροστά» και το πράγμα αγρίεψε. Δολοφονική επίθεση εναντίον μελών του ΚΚΕ και της ΚΝΕ στο Πέραμα και αμέσως μετά ακολουθεί η δολοφονία του Παύλου Φύσσα. Στοιχεία και δικογραφίες υπήρξαν εδώ και πάνω από έναν τουλάχιστον χρόνο στη Δικαιοσύνη. Δηλώσεις, κηρύγματα μίσους, εκδηλώσεις, απειλές κατά του πολιτεύματος και κατά όσων διαφωνούν με την Χρυσή Αυγή υπήρξαν άπειρα. Πέραμα, Μελιγαλάς, Θερμοπύλες, Γιαννιτσά, γενικότερα σε ολόκληρη τη χώρα.
Ποια ήταν η αντίδραση της επίσημης πολιτείας και των ΜΜΕ τόσο καιρό; Γιατί άργησε ενώ από παντού ακούγονταν φωνές και επίσημες καταγγελίες. Τα ΜΜΕ από την άλλη μεριά, χάιδεψαν το νεοναζιστικό μόρφωμα. Το ανέχτηκαν. Πολλά μάλιστα από αυτά το παρουσίασαν και ως life style. Ως τρόπο ζωής και μόδας. Κάποιοι άλλοι προχώρησαν ένα βήμα παραπέρα και προέτρεπαν την εγκληματική οργάνωση να είναι «σοβαρή» και ενδεχομένως αυτό θα μπορούσε να την οδηγήσει και σε μια συντηρητική συγκυβέρνηση με την ΝΔ του Αντώνη Σαμαρά. Σα να μην έφταναν όλα αυτά, από την μεριά της κυβέρνησης Σαμαρά, ειδικότερα από το πρωθυπουργικό περιβάλλον, αβάνταραν την Χρυσή Αυγή, χρησιμοποιώντας είτε γιατί την πίστευαν είτε γιατί ήθελαν να «παίξουν» επικοινωνιακά την ανιστόρητη θεωρία των δύο άκρων με διττό στόχο. Από τη μια να ενοχοποιήσουν την Αριστερά και συγκεκριμένα τον ΣΥΡΙΖΑ και από την άλλη να συνεχίσουν ανενόχλητοι να εφαρμόζουν τις καταστροφικές για τη συντριπτική πλειονότητα του ελληνικού λαού, μνημονιακές πολιτικές.
Έτσι είναι δυστυχώς για την κυβέρνηση Σαμαρά που για άλλη μια φορά σε μια κρίσιμη συγκυρία, επέλεξε να πάρει το πρωθυπουργικό αεροπλάνο και να πάει στις ΗΠΑ, για να φέρει επενδύσεις. Ας μην προχωρήσουν σε πανηγυρισμούς για το «ξεδόντιασμα» της Χρυσής Αυγής. Αυτό το πέτυχε πρωτίστως, έστω και από ψηλά, ο Παύλος Φύσσας. Καλό είναι να μη περιπλέκονται τα πράγματα και να μη κατασκευάζονται ψευδεπίγραφα διλήμματα. Άλλο η Χρυσή Αυγή, άλλο η τρόικα, άλλο η πιστή εφαρμογή μνημονιακών πολιτικών που υπαγορεύουν οι δανειστές.
Όλως τυχαίως η κυβέρνηση εμπλέκεται και στα τρία αυτά πράγματα. Τη μεν Χρυσή Αυγή την ανέχτηκε και την γιγάντωσε με την εφαρμογή καταστροφικών πολιτικών επιλογών. Την δε τρόικα και τις μνημονιακές πολιτικές γιατί όχι απλά δεν όρθωσε το ανάστημά της, αλλά επέλεξε να υπηρετήσει τους δανειστές αντί για τον λαό και τη χώρα. Τα είπε αυτά προεκλογικά η κυβέρνηση Σαμαρά στον ελληνικό λαό; Για αυτό λοιπόν εκλογές τώρα κύριε Σαμαρά. Για να ξεκαθαρίσει τα πράγματα και να αποφασίσει ο ελληνικός λαός και όχι εσείς. Αποτύχατε παταγωδώς. Την δημοκρατία και την ομαλότητα που δεν μπόρεσε ή δεν θέλησε να εγγυηθεί η κυβέρνηση του μνημονίου, μόνο ο ελληνικός λαός μπορεί να την εγγυηθεί. Και αυτό στην Δημοκρατία γίνεται μόνο μέσα από την δημοκρατική διέξοδο των εκλογών.
Αναρτήθηκε από ΚΕΡΚΥΡΑΙΚΟΣ ΠΑΡΑΤΗΡΗΤΗΣ στις 11:18 π.μ. Δεν υπάρχουν σχόλια: Σύνδεσμοι σε αυτήν την ανάρτηση
Ετικέτες άρθρα, δικαιοσύνη, ΚΚΕ, Κυβέρνηση, πολιτική, ΣΥΡΙΖΑ, Χρυσή Αυγή
Ο Φασισμός που ήρθε από το μέλλον
Γράφει ο Σταμάτης Κυριάκης
Η πρωτοφανής σύλληψη της φασιστικής συμμορίας της χρυσής Αυγής έβαλε για τα καλά στην ημερήσια διάταξη ξανά το θέμα του φασισμού και της φασιστικοποίησης της κοινωνίας
Η συγκέντρωση του παγκόσμιου πλούτου, της δύναμης και των επιστημονικών επιτευγμάτων του ανθρώπου σε απίστευτα μικρούς θύλακες έχει κάνει την δημοκρατία να μην έχει στην πράξη πεδίο εφαρμογής.
Ο καθένας έχει το δικαίωμα να μιλάει , να γράφει, να καταγγέλλει, να ωρύεται, να καταριέται, να ψηφίζει τον πρωθυπουργό, να εκλέγει τον δήμαρχο της αρεσκείας του . Δεν μπορεί , όμως, καμιά συλλογικότητα να σχεδιάσει και να καθορίσει το μέλλον της σε κανένα πεδίο της κοινωνικής ζωής.
Αναρτήθηκε από ΚΕΡΚΥΡΑΙΚΟΣ ΠΑΡΑΤΗΡΗΤΗΣ στις 10:34 π.μ. Δεν υπάρχουν σχόλια: Σύνδεσμοι σε αυτήν την ανάρτηση
Ετικέτες άρθρα, πολιτική, φασισμός, Χρυσή Αυγή
Kαι ξαφνικά χαρήκαμε. Είδαμε τους φονιάδες Χρυσαυγίτες να παρελαύνουν με βραχιόλια(«Μα μ΄ αυτή την τσάντα; Με τέτοια παπούτσια, χρυσό μου;») και χυθήκαμε στο Twitter για τσάμπα αντιφασισμό.
Χλευάσαμε την Ουρανία Μιχαλολιάκου επειδή είναι κοντή, χοντρή και άσκημη, εμείς που μας παρακάλαγαν να ποζάρουμε για πρότυπο της Αρίας Φυλής αλλά δεν γουστάραμε. Φυσικά και νομιμοποιούμαστε να καγχάζουμε με τον ξεπεσμό των νταβατζήδων που πούλαγαν Πατρίδα, Θρησκεία, Οικογένεια (και Προστασία σε λογικές τιμές), εξάλλου σύντομα θα έχουμε ακόμα πιο πιπεράτες και...
kinky αποκαλύψεις, εάν λάβουμε υπόψη μας την παλιά συνήθεια των ρουφιάνων να «δίνουν» ο ένας τον άλλο, όταν τύχει και μπλέξουν. Ωστόσο καλό θα είναι να μην ξεχνάμε πως αυτό που παρακολουθούμε με τόση ευφροσύνη δεν είναι παρά το αφεντικό που δέρνει το ροτβάιλερ επειδή έχεσε στο χαλί του.
Ωστόσο, υπάρχουν και ορισμένα πράγματα που δεν επιτρέπεται να παραβλέψουμε: Το πρώτο, φυσικά, είναι η αδιατάρακτη συνέχιση της μνημονιακής πολιτικής. Το δεύτερο είναι, βέβαια, η τριπλή κωλοτούμπα με ανοιχτά τα χέρια και μια μπάλα στη μύτη, την οποία έκαναν ορισμένα ΜΜΕ, που μέχρι πρότινος λιβάνιζαν τους Χρυσαυγίτες. Αυτά μην τα ξεχνάμε. Το τρίτο, είναι πως πρέπει να δώσουμε ιδιαίτερη προσοχή στην ταχύτητα με την οποία εκδόθηκε το πόρισμα του ΓΕΕΘΑ πως οι Ένοπλες Δυνάμεις δεν έχουν καμία –μα καμία- σχέση με τη Χρυσή Αυγή. Όποιος έχει περάσει από το 2ο Γραφείο (Ασφάλεια, Πληροφορίες) παραμεθόριου τάγματος, έστω και για να φέρει καφέδες, γνωρίζει καλά πως η ανάκριση για μια χαμένη ξιφολόγχη διαρκεί μιαν εβδομάδα. Κι άμα χαθεί όπλο, η έρευνα παίρνει μήνες! Πώς διάβολο κατέληξαν στο βολικό συμπέρασμα μέσα σε δύο μόλις μέρες ότι κανένα από τις 35.000 αξιωματικούς και στελέχη των Ε.Δ. δεν έχει σχέση με τους αφορεσμένους; Έλεγξαν τα αρχεία τους για τυχόν ποινές για συμμετοχή σε ναζιστική οργάνωση, δεν βρήκαν καμία και ακολούθως συνέταξαν τη σχετική αναφορά, όπως η γάτα με το σκατό της; Αν ναι, θα πρόκειται για αυτοεκπληρούμενη προφητεία, αληθινή αναβίωση του διαβόητου λογικού βρόχου, που τόσο καλά περιγράφεται στο Catch 22. Κι αυτό, εξάλλου, στη στρατιωτική ζωή αναφέρεται. Ας ελπίσουμε, μόνο, να μην είναι εξίσου πρόχειρη και η δικογραφία.
Αλλά δεν είναι μόνο η αστραπιαία ταχύτητα της στρατιωτικής γραφειοκρατίας, που δεν δικαιολογεί εφησυχασμούς. Μπορεί να συνελήφθησαν οι αρχιτραμπούκοι, κι αυτό είναι το τέταρτο που δεν πρέπει να ξεχνάμε, όμως το μικρόβιο έχει διαδοθεί πλέον σε όλη την Ελλάδα. Ναι, μεν, το απόστημα έσπασε αλλά εδώ δεν έχουμε να κάνουμε με εφηβικά σπυράκια. Δεν έχουμε να κάνουμε με ακμή αλλά με παρακμή, με καρκίνωμα. Και οι μεταστάσεις του είναι, πλέον, ομάδες, παρέες, συμμορίες και αγέλες σε όλη την επικράτεια. Νεαρά παιδιά, που (αν βλέπουν τηλεόραση) κουνάνε δύσπιστα το κεφάλι τους και βγαίνουν να δείρουν κάναν μαύρο, κάναν αριστερό. Ποσώς ενδιέφερε τον αριστερό, προχτές στους Μολάους, που του έσπασαν το κεφάλι κάτι χρυσαυγιτόπουλα, το εάν έχει συλληφθεί ή όχι ο Μιχαλολιάκος. Στα παλιά του τα παπούτσια (αν έχει) του ανώνυμου Πακιστανού, που θα βρεθεί μεθαύριο μαχαιρωμένος στο χαντάκι του Άργους, εάν ο Κασσιδιάρης κάνει ντους στη φυλακή με το σορτσάκι, μην του πέσει το σαπούνι. Οι λύκοι έχουν συλληφθεί αλλά κυκλοφορούν χιλιάδες λυκάκια που έχουν ήδη γευτεί το ανθρώπινο αίμα. Και κυνηγούν να γευτούν κι άλλο. Διότι «Δεν υπάρχει κυνήγι σαν κι αυτό του ανθρώπου», που αποδίδεται στο Χεμινγουέι, διακεκριμένο κυνηγό και μισάνθρωπο. Δεν το είπε έτσι, καθώς αυτή η φράση συνοδεύεται από μια εξήγηση, η οποία συνήθως παραλείπεται: «Και όσοι έχουν κυνηγήσει οπλισμένους ανθρώπους για αρκετό καιρό και τους άρεσε, ποτέ ξανά δεν θα ενδιαφερθούν για κάτι άλλο». Έγραψε, όμως, επίσης, στο «Για ποιον χτυπά η καμπάνα» έναν διάλογο στην Ισπανία του ’36 «Αλλά δεν υπάρχουν πολλοί φασίστες στη χώρα σου [τις ΗΠΑ], ε;» «Υπάρχουν πολλοί που δεν ξέρουν ότι είναι φασίστες αλλά θα το ανακαλύψουν όταν έρθει η ώρα»
Αναρτήθηκε από ΚΕΡΚΥΡΑΙΚΟΣ ΠΑΡΑΤΗΡΗΤΗΣ στις 10:19 π.μ. Δεν υπάρχουν σχόλια: Σύνδεσμοι σε αυτήν την ανάρτηση
Ετικέτες άρθρα, δικαιοσύνη, Κυβέρνηση, πολιτική, Χρυσή Αυγή
Εγγυήσεις του Δήμου για δάνειο της ΔΕΥΑΚ και άλλα 51 θέματα στο σημερινό Δημ. Συμβ. Κέρκυρας
Με κύριο θέμα την παροχή εγγυήσεων του Δήμου στη ΔΕΥΑΚ για σύναψη δανείου, συνεδριάζει σήμερα στις 18.30, το Δημοτικό Συμβούλιο Κέρκυρας. Στην ημερήσια διάταξη τς συνεδρίασης περιλαμβάνονται συνολικά 52 θέματα.
2 Άσκηση Δημοτικού Ελέγχου.
3. Λήψη Αποφάσεως περί α) παροχής εγγύησης του Δήμου Κέρκυρας στη Δημοτική Επιχείρηση Ύδρευσης – Αποχέτευσης Κέρκυρας – Δ.Ε.Υ.Α.Κ. για τη ρύθμιση οφειλών της και β) αναμόρφωσης Δημοτικού Προϋπολογισμού εσόδων – εξόδων οικονομικού έτους 2013 (Εισηγητές : κ.κ. Σ. Πανδής – Σ. Μωραίτης).
4. Λήψη Αποφάσεως περί καθορισμού των χώρων στο Δήμο Κέρκυρας στους οποίους και μόνον θα επιτρέπεται η τοποθέτηση ειδικά διαμορφωμένων πλαισίων για την προβολή των διαφημίσεων (Εισηγητής : κ. Α. Σαγιάς).
5. Λήψη Αποφάσεως περί χορηγήσεως αδειών άσκησης υπαίθριου στάσιμου εμπορίου στο Δήμο Κέρκυρας για το έτος 2014 (Εισηγητής : κ. Α. Σαγιάς).
6. Λήψη Αποφάσεως περί χορηγήσεως αδειών άσκησης υπαίθριου πλανόδιου εμπορίου στο Δήμο Κέρκυρας για το έτος 2014. (Εισηγητής : κ. Α. Σαγιάς).
7. Λήψη Αποφάσεως περί επιβολής προστίμων σε διαφημιζόμενους λόγω παράνομης διενέργειας διαφήμισης πλησίον διαφόρων οδών του Ν. Κέρκυρας (Εισηγητής : κ. Α. Σαγιάς).
8. Λήψη Αποφάσεως περί επιβολής προστίμου στον κ. Αθανάσιο Δελλή λόγω παράνομης διενέργειας διαφήμισης των εταιριών AQUALAND και ALFA EXPO σε κοινόχρηστους χώρους που δεν προορίζονται για την προβολή υπαίθριας διαφήμισης και σε στέγαστρα του ΚΤΕΛ. (Εισηγητής : κ. Α. Σαγιάς).
9. Λήψη Αποφάσεως περί επιβολής προστίμου στον κ. Αθανάσιο Δελλή λόγω παράνομης διενέργειας διαφήμισης των εταιριών AQUALAND και ΓΕΝΙΚΗ ΚΛΙΝΙΚΗ σε στέγαστρα του ΚΤΕΛ και σε στύλο σήμανσης. (Εισηγητής : κ. Α. Σαγιάς).
10. Λήψη Αποφάσεως περί επιβολής προστίμου στο διαφημιστή ΠΑΕ ΑΟ ΚΕΡΚΥΡΑΣ λόγω παράνομης διενέργειας διαφήμισης εταιρειών εντός του χώρου του Εθνικού Σταδίου Κέρκυρας. (Εισηγητής : κ. Α. Σαγιάς).
11. Λήψη Αποφάσεως περί α) απαλλαγής από την επιβολή προστίμου στους διαφημιζόμενους κ.κ. Παρασκευή Βλαχοπούλου και Παύλο Γκάμπη και β) επιβολής προστίμου στο διαφημιστή ΠΑΕ ΑΟ ΚΕΡΚΥΡΑΣ λόγω παράνομης διενέργειας διαφήμισης εταιρείας εντός του χώρου του Εθνικού Σταδίου Κέρκυρας. (Εισηγητής : κ. Α. Σαγιάς).
12. Λήψη Αποφάσεως περί επιβολής προστίμου στην κ. Σπυριδούλα Σαγιά λόγω παράνομης διενέργειας διαφήμισης σε κοινόχρηστους χώρους που δεν προορίζονται για την προβολή υπαίθριας διαφήμισης. (Εισηγητής : κ. Α. Σαγιάς).
13. Λήψη Αποφάσεως περί μη επιβολής προστίμου στους κ.κ. Αθανάσιο Δελλή και Δημήτριο Μέγα για παράνομη διενέργεια διαφημίσεων. (Εισηγητής : κ. Α. Σαγιάς).
14. Λήψη Αποφάσεως περί μη επιβολής προστίμου στον κ. Νικόλαο Αγάθο για παράνομη διενέργεια διαφήμισης (Εισηγητής : κ. Α. Σαγιάς).
15. Λήψη Αποφάσεως περί μη επιβολής προστίμου στους κ. Φακιολά Σπυρίδωνα και Κατσαρό Περικλή για παράνομη διενέργεια διαφήμισης. (Εισηγητής : κ. Α. Σαγιάς).
16. Λήψη Αποφάσεως περί μη επιβολής προστίμου στον κ. Πανδή Νικόλαο για παράνομη διενέργεια διαφήμισης. (Εισηγητής : κ. Α. Σαγιάς).
17. Λήψη Αποφάσεως περί μη επιβολής προστίμου στον κ. Βασίλη Λάμπουρα, για παράνομη διενέργεια διαφήμισης στο Λιμάνι Κέρκυρας. (Εισηγητής : κ. Α. Σαγιάς).
18. Λήψη Αποφάσεως περί γνωμοδότησης για την τοποθέτηση πλωτής εξέδρας από τον κ. Ματθαίο Γισδάκη του Λένιν στην περιοχή ΜΠΑΡΜΠΑΤΙ της Δημοτικής Ενότητας Φαιάκων του Δήμου Κέρκυρας. (Εισηγητής : κ. Α. Σαγιάς).
19. Λήψη Αποφάσεως περί γνωμοδότησης για την τοποθέτηση πλωτής εξέδρας από τον κ. Νικόλαο Μουζακίτη του Λεωνίδα στην περιοχή ΑΓΙΟΣ ΣΤΕΦΑΝΟΣ ΑΥΛΙΩΤΩΝ της Δημοτικής Ενότητας Εσπερίων του Δήμου Κέρκυρας. (Εισηγητής : κ. Α. Σαγιάς).
20. Λήψη Αποφάσεως περί γνωμοδότησης για την τοποθέτηση πλωτής εξέδρας από τον κ. Σπύρο Σαμοϊλη του Γεωργίου στην περιοχή ΚΟΚΚΙΝΙΑ ΚΑΒΟΥ της Δημοτικής Ενότητας Λευκιμμαίων του Δήμου Κέρκυρας. (Εισηγητής : κ. Α. Σαγιάς).
21. Αναμορφώσεις Δημοτικού Προϋπολογισμού εσόδων – εξόδων οικονομικού έτους 2013 (Εισηγητής : κ. Σ. Μωραίτης).
22. Λήψη Αποφάσεως περί εγκρίσεως του 2ου τελικού Α.Π.Ε. του έργου «Συντηρήσεις οδών Δ.Ε. Διαποντίων Νήσων» (Εισηγητής κ. Γ. Πανταζής).
23.Λήψη Αποφάσεως περί εγκρίσεως του 2ου τελικού Α.Π.Ε. του έργου «Ολοκλήρωση κατασκευής & Διαμόρφωσης περιβάλλοντος χώρου Γυμνασίου Σκριπερού» (Εισηγητής κ. Γ. Πανταζής).
24. Λήψη Αποφάσεως περί εγκρίσεως του 2ου τελικού Α.Π.Ε. και 1ης Σ.Σ.Ε. του έργου «Έργα συμπλήρωσης αποχετευτικών δικτύων Λευκίμμης» (Εισηγητής κ. Γ. Πανταζής).
25. Λήψη Αποφάσεως περί εγκρίσεως του 1ου Α.Π.Ε. του έργου «Διαμόρφωση Περιβάλλοντος χώρου Νηπιαγωγείου Γουβιών» (Εισηγητής κ. Γ. Πανταζής).
26. Λήψη Αποφάσεως περί εγκρίσεως του 3ου Α.Π.Ε. του έργου «Συντηρήσεις Οδών πρώην Δήμου Κερκυραίων» (Εισηγητής κ. Γ. Πανταζής).
27. Λήψη Αποφάσεως περί εγκρίσεως του 1ου Α.Π.Ε. του έργου «Συντηρήσεις οδών Δ.Ε. Εσπερίων – Αγ. Γεωργίου – Παλαιοκαστριτών (Εισηγητής κ. Γ. Πανταζής).
28. Λήψη Αποφάσεως περί εγκρίσεως του 1ου Α.Π.Ε. (Επανυποβολή) του έργου «Συντηρήσεις Οδών Δημοτικής Ενότητας Φαιάκων – Κασσωπαίων – Θιναλίου» (Εισηγητής κ. Γ. Πανταζής).
29. Λήψη Αποφάσεως περί εγκρίσεως 2ης παρατάσεως της συνολικής προθεσμίας περαίωσης εργασιών του έργου «Ολοκλήρωση εργασιών στο 2ο Δημοτικό Σχολείο Λευκίμμης και Διαμόρφωση Περιβάλλοντος χώρου» (Εισηγητής κ. Γ. Πανταζής)
30. Λήψη Αποφάσεως περί εγκρίσεως 2ης παρατάσεως προθεσμίας του έργου «Συντηρήσεις Οδών Δ.Ε. Εσπερίων – Αγ. Γεωργίου – Παλαιοκαστριτών» (Εισηγητής κ. Γ. Πανταζής).
31 Λήψη Αποφάσεως περί εγκρίσεως 4ης παράτασης (άνευ υπαιτιότητας του αναδόχου) της συνολικής προθεσμίας περαίωσης εργασιών του έργου «Συντηρήσεις οδών Δημοτικής Ενότητας Φαιάκων – Κασσωπαίων – Θιναλίου» (Εισηγητής κ. Γ. Πανταζής).
32. Λήψη Αποφάσεως περί εγκρίσεως του Πρωτοκόλλου Προσωρινής και Οριστικής Παραλαβής του έργου «Επισκευή και συντήρηση Σχολείων Α’ ΒΑΘΜΙΑΣ Εκπαίδευσης Δημοτικής Ενότητας Φαιάκων – Κασσωπαίων – Θιναλίου» (Εισηγητής κ. Γ. Πανταζής).
33 Λήψη Αποφάσεως περί εγκρίσεως του Πρωτοκόλλου Προσωρινής και Οριστικής Παραλαβής του έργου «Κατασκευή πεζοδρομίου στη θέση Μπετσάτικα Δ.Ε. Εσπερίων Δήμου Κέρκυρας (Εισηγητής κ. Γ. Πανταζής)
34. Λήψη Αποφάσεως σχετικά με ιδιοκτησία κείμενη εκτός οικισμού στη θέση «ΣΤΡΟΓΓΥΛΟ - ΑΓ. ΘΕΟΔΩΡΩΝ» της Δημοτικής Ενότητας Λευκίμμης του Δήμου Κέρκυρας, ότι προϋφίσταται αυτοτελής της 24ης Απριλίου 1977. (Εισηγήτρια: κ. Φ. Τσιμπούλη).
35. Ορθή επανάληψη της υπ’ αριθμόν 11-195/22-04-2013 «περί διαγραφής ποσού που βεβαιώθηκε σε βάρος του κ. Σουέρεφ Σπυρίδωνα, ιδιοκτήτη Καφετέριας «ΚΟΝΣΕΡΒΑ», ως προς το ποσό διαγραφής (Εισηγήτρια: κ. Φ. Τσιμπούλη).
36 Λήψη Αποφάσεως περί χορηγήσεως άδειας ίδρυσης και λειτουργίας κολυμβητικής δεξαμενής στην «ΑΚΡΩΤΗΡΙ ΜΠΗΤΣ Α.Ε.» στη θέση ΠΑΛΑΙΟΚΑΣΤΡΙΤΣΑ Τ.Κ. Λακώνων Δήμου Κέρκυρας (Εισηγητής : κ. Γ. Φωτεινός).
37. Λήψη Αποφάσεως περί χαρακτηρισμού της ξενοδοχειακής επιχείρησης ιδιοκτησίας της εταιρείας «ΑΦΟΙ ΚΩΝ. ΚΟΣΚΙΝΑ ΞΕΝ. ΤΟΥΡ. Α.Ε.» ως εποχικώς λειτουργούσα για το έτος 2013 και για όλα τα επόμενα έτη (Εισηγήτρια : κ. Χ. Μιχαλάκη).
38. Λήψη Αποφάσεως περί εγκρίσεως χορηγήσεως άδειας στον κ. Σπυρίδωνα Αγάθο του Κωνσταντίνου για τη λειτουργία επιχείρησης προσφοράς υπηρεσιών διαδικτύου με δώδεκα (12) ηλεκτρονικούς υπολογιστές (INTERNET εντός επιχείρησης που λειτουργεί ως ΚΑΦΕΤΕΡΙΑ) (Εισηγητής : κ. Α. Σαγιάς).
39. Ορισμός Δημοτικού Συμβούλου για την Επιτροπή Εκκαθάρισης των παλαιών αρχείων και την καταστροφή ή διατήρηση εγγράφων του Δήμου Κέρκυρας (Εισηγητής : κ. Δήμαρχος).
40. Λήψη Αποφάσεως περί εγκρίσεως της υπ’ αριθμόν 4-1/10-09-2013 Αποφάσεως της Δημοτικής Επιτροπής Παιδείας Κέρκυρας «Κατανομή ποσού γ’ δόσης για την κάλυψη των λειτουργικών δαπανών έτους 2013 των Σχολείων Πρωτοβάθμιας και Δευτεροβάθμιας Εκπαίδευσης Δήμου Κέρκυρας» (Εισηγητής : κ. Α. Ποταμίτης).
41. Λήψη Αποφάσεως περί διόρθωσης χρηματικών καταλόγων ύδρευσης (Εισηγητής : κ. Σ. Μωραίτης).
42. Λήψη Αποφάσεως περί εγκρίσεως επιστροφής ποσού στον κ. Τηλέμαχο Στούπα του Νικολάου ως αχρεωστήτως καταβληθέντων τελών λόγω εσφαλμένης δήλωσης τελών (Εισηγητής : κ. Σ. Μωραίτης).
43. Λήψη Αποφάσεως περί εγκρίσεως επιστροφής ποσού ως αχρεωστήτως καταβληθέντος στον κ. Θεόδωρο Στούπα του Ιωάννη, το οποίο αφορά σε διπλή πληρωμή παραβόλου για την χορήγηση άδειας λειτουργίας καταστήματος υγειονομικού ενδιαφέροντος (Εισηγητής : κ. Σ. Μωραίτης).
44. Λήψη Αποφάσεως περί έγκρισης επιστροφής χρηματικού ποσού στον κ. Σπυρίδωνα Κιτσώνη ως αχρεωστήτως καταβληθέντος (Εισηγητής : κ. Σ. Μωραίτης).
45. Λήψη Αποφάσεως περί διαγραφής ποσού από χρηματικό κατάλογο επ’ ονόματι Αχιλλέα Σγούρου του Ευσταθίου (Εισηγητής : κ. Σ. Μωραίτης).
46. Λήψη Αποφάσεως περί διαγραφής ποσού από χρηματικούς καταλόγους επ’ ονόματι ΕΡΓΟΛΗΖΙΝΓΚ Α.Ε. (Εισηγητής : κ. Σ. Μωραίτης).
47. Διόρθωση της υπ. Αριθμ. 16-393/05-07-2013 απόφασης του Δημοτικού Συμβουλίου Κέρκυρας περί ''έγκρισης μετάβασης Δημοτικών υπαλλήλων στην Περιφέρεια της Απουλίας στη Νότιο Ιταλία & διάθεσης πίστωσης στα πλαίσια του έργου ''Πάρκα χωρίς σύνορα – Parks without Borders '' του διασυνοριακού προγράμματος Ελλάδα – Ιταλία 2007-2013'', ως προς τη διάθεση πίστωσης (Εισηγητής : κ. Σ. Μωραίτης).
48. Λήψη Αποφάσεως περί α) εγκρίσεως της συμμετοχής του Δήμου Κέρκυρας σε Τουριστικές εκθέσεις για το μήνα Νοέμβριο 2013 και β) διαθέσεως πιστώσεως (Εισηγητής : κ. Γ. Πανταζής).
49.Λήψη Αποφάσεως περί εγκρίσεως διαθέσεως πιστώσεως στο πλαίσιο της επίσκεψης αντιπροσωπείας της Σερβικής Δημοκρατίας στην Κέρκυρα για τις εκδηλώσεις μνήμης των Σέρβων Παλαιών Πολεμιστών (Εισηγητής : κ. Α. Πουλής).
50. Λήψη Αποφάσεως περί εγκρίσεως αποδέσμευσης ποσού που είχε εγκριθεί για την κάλυψη των εκδηλώσεων της 149ης Επετείου της Επτανήσου με την Ελλάδα και τη διάθεσή του για την κάλυψη εξόδων προσεχών εκδηλώσεων (Εισηγητής : κ. Σ. Μωραίτης).
51.Λήψη Αποφάσεως περί εγκρίσεως α) της μετάβασης του κ. Δημάρχου Κέρκυρας στη Νυρεμβέργη της Γερμανίας στο πλαίσιο της 4ης Ελληνογερμανικής Συνέλευσης και β) της διαθέσεως πιστώσεως (Εισηγητής : κ. Σ. Μωραίτης).
52.Έγκριση μετακινήσεων Αιρετών και Υπηρεσιακών Παραγόντων του Δήμου Κέρκυρας για Δημοτικές Υποθέσεις (Εισηγητής : κ. Σ. Μωραίτης).
Αναρτήθηκε από ΚΕΡΚΥΡΑΙΚΟΣ ΠΑΡΑΤΗΡΗΤΗΣ στις 6:02 π.μ. Δεν υπάρχουν σχόλια: Σύνδεσμοι σε αυτήν την ανάρτηση
Ετικέτες Δ.Κέρκυρας, ΔΕΥΑΚ, Δημ.Συμ. Κέρκυρας, κερκυραϊκά
Όλο το πόρισμα φωτιά για τη Χρυσή Αυγή – Ψάχνουν τον άγνωστο βαρύ οπλισμό της – Ασκήσεις με πραγματικά πυρά, bussiness με μετανάστες και ξύλο
- Ανατριχιαστικές οι αποκαλύψεις για τη δομή και τη δράση της Χρυσής Αυγής
- Συναγερμός για τον άγνωστο οπλισμό που είναι κρυμμένος στην Αττική
- Δομημένη στο χιτλερικό δόμα η οργάνωση, απόλυτος άρχων ο Μιχαλολιάκος - Έσπασε ένας από τους συλληφθέντες
- Απίστευτες αποκαλύψεις από μέλη που αποχώρησαν
- Όσοι δεν ανήκουν στη λαϊκή κοινότητα της φυλής είναι υπάνθρωποι, σύμφωνα με την ιδεολογία της Χρυσής Αυγής
- Στην κατηγορία αυτή ανήκουν ξένοι μετανάστες, ρομά, όσοι διαφωνούν με τις ιδέες τους, άτομα με νοητικά προβλήματα Σε άγνωστη τοποθεσία στην Αττική φυλάσσεται ο άγνωστος οπλισμός που διαθέτει η Χρυσή Αυγή. Η αποκάλυψη του πορίσματος του αντιεισαγγελέα του Αρείου Πάγου, Χαράλαμπου Βουρλιώτη, έχει σημάνει συναγερμό στις αρχές, που πρέπει να ανακαλύψουν που βρίσκονται τα άγνωστα, κρυμμένα όπλα της Χρυσής Αυγής.
"Χρησιμοποιούνται διάφορα όπλα, τα οποία πιθανότατα φυλάσσονται σε αποθηκευτικούς χώρους σε άγνωστη τοποθεσία. Η στελέχωση των αποκαλούμενων ταγμάτων εφόδου γίνεται από άτομα που εργάζονται, κάτω από ιδιαίτερα σκληρές συνθήκες, που προσιδιάζουν στην εκπαίδευση των ανδρών, που υπηρετούν στις επίλεκτες μονάδες των ενόπλων δυνάμεων της χώρας", αναφέρεται στο πόρισμα.
Στο πόρισμα υπάρχουν και μαρτυρίες για εκβιασμούς καταστηματαρχών, μικροπωλητών και αλλοδαπών, στους οποίους τα μέλη της Χρυσής Αυγής φέρονται να πωλούσαν ρούχα που συγκέντρωναν από τις «φιλανθρωπικές» τους εκδηλώσεις «μόνο για Έλληνες».
Ένας από τους δυο προσταυτευόμενους μάρτυρες, πρώην μέλος της Χρυσής Αυγής, στην κατάθεσή του αναφέρεται σε προστασία που παρείχαν μέλη της οργάνωσης Νίκαιας σε μικροπωλητές στα παζάρια του Πειραιά και του Σχιστού Κορυδαλλού, από τους οποίους η Χρυσή Αυγή αμειβόταν με προμήθεια επί των εισπράξεων.
"Το μένος κατά των μεταναστών δεν είναι το ίδιο αδιάκριτο έναντι αυτής της κατηγορίας των προσώπων, αφού σε πολλές περιπτώσεις αναθέτουν την πώληση στους τελευταίους διαφόρων ειδών, και λαμβάνουν τη μερίδα του λέοντος των κερδών, εξασφαλίζοντας στους ανθρώπους αυτούς την άνεση της ασφάλειας που έχουν ανάγκη. Άνδρες της ΕΛΑΣ συνέδραμαν ή στην καλύτερη περίπτωση ανέχονταν τη διάπραξη επίμεμπτων πράξεων, στοιχείο που πρέπει να ελεγχθεί περαιτέρω", αναφέρει το πόρισμα.
Το "Ράιχ" του Μιχαλολιάκου
Ο 9σέλιδο πόρισμα περιλαμβάνει ανατριχιαστικές λεπτομέρειες για τη δράση της Χρυσής Αυγής. Για το... Ράιχ του Νίκου Μιχαλολιάκου, που έχει ιεραρχική-πυραμιδική δομή, με "εξουσία του αρχηγού" κατά το χιτλερικό δόγμα.
Όσοι δεν ανήκουν στη λαϊκή κοινότητα της φυλής είναι υπάνθρωποι. Στη κατηγορία αυτή ανήκουν ξένοι μετανάστες, ρομά, όσοι διαφωνούν με τις ιδέες τους, ακόμη και άτομα με νοητικά προβλήματα
Ο αντιεισαγγελέας επικαλείται το καταστατικό της οργάνωσης στο οποίο ρητώς ορίζεται ο διαχωρισμός των δυο δραστηριοτήτων, με κοινή ηγετική ομάδα και με την εξουσία του αρχηγού "να είναι απόλυτη κατά το χιτλερικό δόγμα Fuhrerprinzip (σ.σ. η αρχή του αρχηγού)" η προσταγή του οποίου προς ενέργεια ή η έγκριση, ακόμη και σε ήσσονος σημασίας δράσεις, ήταν ιερή και αδιαπραγμάτευτη.
Ως προς τον τρόπο λειτουργίας της οργάνωσης ο κ. Βουρλιώτης επισημαίνει ότι "η εντολή διαβιβάζεται από τον αρχηγό στον υπαρχηγό και στη συνέχεια από τον τελευταίο στους κατά σειρά κατώτερους στην ιεραρχία, μέχρι την τελική υλοποίησή της". Δηλαδή, ο Νίκος Μιχαλολιάκος μετέφερε την εντολή τον Νίκο Παππά κι εκείνος τους Ηλία Κασιδιάρη, Γιάννη Λαγό, Ηλία Παναγιώταρο και Νίκο Μίχα κι εκείνοι με τη σειρά τους στους υπόλοιπους.
Οι γενίτσαροι και ο 17χρονος καθοδηγητής
Παιδιά ηλικίας 14 έως 17 ετών στρατολογούσαν μέλη της Χρυσής Αυγής. Τα τάγματα εφόδου που απαρτίζονταν από ανήλικους είναι γνωστά με την ονομασία Κένταυρος.
Στο πόρισμα αναφέρεται και το όνομα ενός 17χρονου (που σύμφωνα με πληροφορίες που μετέδωσε το Mega είναι αλβανικής καταγωγής) στον οποίο είχε ανατεθεί ο ρόλος του καθοδηγητή των ανηλίκων εξαιτίας των ιστορικών γνώσεων του και των ικανοτήτων του. Ο 17χρονος συναντούσε τους στρατολογημένους ανηλίκους δυο φορές την εβδομάδα.
Εξάλλου, πρώην μέλος της Χρυσής Αυγής, αναφερόμενος στη δομή της οργάνωσης Νίκαιας υποστηρίζει ότι κάτω από τον κλειστό πενταμελή πυρήνα της, λειτουργούσαν μεταξύ άλλων, και "οι κένταυροι των ανηλίκων", παιδιά δηλαδή 14-17 ετών τα οποία στρατολογούνταν και είχαν υπεύθυνό τους πρόσωπο με το όνομα Τάσος.
Για το ρόλο της Αστυνομίας ο αντεισαγγελέας αναφέρει ότι είτε συνέδραμαν είτε ανέχονταν τις ενέργειες της Χρυσής Αυγής και ότι πρέπει να ερευνηθεί κατά περίπτωση. Άλλωστε μεταξύ των συλληφθέντων είναι και δυο αστυνομικοί, ενώ σύμφωνα με δημοσιεύματα του Τύπου, εντός των επόμενων ημερών αναμένεται να εκδοθούν εντάλματα για άλλους 20 αστυνομικούς!
Σήμερα, εξάλλου, η εφημερίδα Πρώτο Θέμα δημοσιεύει φωτογραφία μέλους της Χρυσής Αυγής που ποζάρει πάνω σε μοτοσικλέτα αστυνομικού, με το κράνος της ομάδας Ζ στα χέρια και φορώντας καπελάκι της Χρυσής Αυγής. Δημοσιεύει επίσης φωτογραφία πράκτορα της ΕΥΠ να χαιρετά φασιστικά μπροστά στην Ακρόπολη.
Click4more: ΟΛΟ ΤΟ ΠΟΡΙΣΜΑ ΕΔΩ
Αναρτήθηκε από ΚΕΡΚΥΡΑΙΚΟΣ ΠΑΡΑΤΗΡΗΤΗΣ στις 5:29 π.μ. Δεν υπάρχουν σχόλια: Σύνδεσμοι σε αυτήν την ανάρτηση
Ετικέτες αστυνομικά, δικαιοσύνη, πολιτική, ρατσισμός, φασισμός, Χρυσή Αυγή
Αναρτήθηκε από ΚΕΡΚΥΡΑΙΚΟΣ ΠΑΡΑΤΗΡΗΤΗΣ στις 12:14 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
Ετικέτες Κυβέρνηση, πολιτική, Χρυσή Αυγή
Σημειώνεται ότι η απόφαση της ολομέλειας του ΣτΕ αφορά το προηγούμενο νομοθετικό καθεστώς για την εφεδρεία, και όπως είναι γνωστό ακολούθησε και δεύτερη, με το Μνημόνιο ΙΙ (Ν.4038/2012), που έλαβε υπόψιν τα νεότερα δεδομένα.
Αναρτήθηκε από ΚΕΡΚΥΡΑΙΚΟΣ ΠΑΡΑΤΗΡΗΤΗΣ στις 12:01 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
Ετικέτες ΑΔΕΔΥ, δικαιοσύνη, εργασιακά, Μνημόνιο
Κυρίες και κύριοι, η δυτική δημοκρατία έχει…μεγάλο πρόβλημα.
Αναρτήθηκε από ΚΕΡΚΥΡΑΙΚΟΣ ΠΑΡΑΤΗΡΗΤΗΣ στις 12:34 μ.μ. 1 σχόλιο: Σύνδεσμοι σε αυτήν την ανάρτηση
Και λαίλαπα απολύσεων
“ Τώρα, βέβαια, πώς η διευκόλυνση των μαζικών απολύσεων ταυτίζεται και στηρίζει τις θέσεις εργασίας, παραμένει ένα άλυτο νεοφιλελεύθερο μυστήριο. Και όπως συμβαίνει με όλα τα ανεξήγητα μυστήρια, ο παραλογισμός αναγορεύεται σε απαραβίαστη οικονομική και κοινωνική αρχή. ”
Για άλλη μία φορά η κυβέρνηση βρίσκεται προ τετελεσμένων γεγονότων, που η ίδια προκάλεσε και αποδέχθηκε. Ο αντιπρόεδρος της Κομισιόν και υπεύθυνος για τα δημόσια οικονομικά επίτροπος, Ολι Ρεν, θύμισε σε όλους και ιδιαίτερα στον αρμόδιο υπουργό Εργασίας Γιάννη Βρούτση πως μέσα στους επόμενους δύο μήνες, δηλαδή ώς τα τέλη Νοεμβρίου, θα πρέπει να έχει αρθεί νομοθετικά το όριο των ομαδικών απολύσεων που ισχύει σήμερα!
Απαντώντας σε ερώτηση του Ελληνα ευρωβουλευτή του ΣΥΡΙΖΑ Ν. Χουντή, παραδέχθηκε πως κυβέρνηση και τρόικα, με πρόσχημα την αναδιάρθρωση των επιχειρήσεων, έχουν συμφωνήσει να αλλάξουν το νόμο για τις ομαδικές απολύσεις. Επί τα χείρω φυσικά.
Όπως είχαν συμφωνήσει στο αναθεωρημένο Μνημόνιο τον Ιούλιο του 2013, οι αλλαγές θα γίνουν αφού μελετηθούν όλες οι ισχύουσες νομοθεσίες στις ευρωπαϊκές χώρες για το θέμα αυτό. Στόχος, όπως ο ίδιος ο κ. Ρεν ισχυρίζεται, είναι η νέα ισορροπία που θα προκύψει, εις βάρος φυσικά των εργαζομένων και υπέρ των εταιρειών, να συμβάλει στην προσέλκυση επενδύσεων και στη στήριξη των θέσεων εργασίας!
Τώρα, βέβαια, πώς η διευκόλυνση των μαζικών απολύσεων ταυτίζεται και στηρίζει τις θέσεις εργασίας, παραμένει ένα άλυτο νεοφιλελεύθερο μυστήριο. Και όπως συμβαίνει με όλα τα ανεξήγητα μυστήρια, ο παραλογισμός αναγορεύεται σε απαραβίαστη οικονομική και κοινωνική αρχή.
Αυτή λοιπόν την αρχή, που μεταφέρει τα βάρη τής προσαρμογής των επιχειρήσεων στις πλάτες των εργαζομένων, καλείται να εφαρμόσει η ελληνική κυβέρνηση ώς το τέλος του έτους. Πρόκειται για ακόμη μία μνημονιακή υποχρέωση, που έγινε νόμος του κράτους και τώρα μας δεσμεύει όλους, όπως γίνεται συνήθως.
Η απελευθέρωση των ομαδικών απολύσεων δεν είναι μια απλή διοικητική ρύθμιση. Είναι ακόμη ένα βάναυσο μνημονιακό μέτρο. Τη στιγμή που η επίσημη ανεργία καλπάζει στο 27,9% και η ανεπίσημη ξεπερνά κατά πολύ το 30%, τα σαΐνια της απορρύθμισης και της κυριαρχίας των αγορών σκαρφίζονται κάθε λογής μέτρο για να ευνοήσουν τα αφεντικά. Εκείνους δηλαδή που πλούτισαν -αφορολόγητα τις περισσότερες φορές- από το μόχθο των εργαζομένων. Και τώρα τους γυρίζουν την πλάτη. Ζήτησαν και κατάφεραν να απολύουν χωρίς όριο, τιμωρία και επιπτώσεις.
Η εξέλιξη αυτή αποδυναμώνει την κοινωνική συνοχή. Δυναμιτίζει το κλίμα συμβίωσης και συνεργασίας που έφερε στην Ευρώπη το κοινωνικό συμβόλαιο. Είναι μια πράξη που κάνει τη ζωή μας αβίωτη. Οι εργαζόμενοι ας είναι σε εγρήγορση. Μόνο οι ίδιοι μπορούν να υπερασπιστούν τους εαυτούς τους.
Ετικέτες αγορά, εργασιακά, ερωτήσεις βουλευτών, Ευρωκοινοβούλιο, Κυβέρνηση, οικονομικά μέτρα, ΣΥΡΙΖΑ
Άλλο θα πει Χαλκιδική και άλλο θα πει Χαλκίδα
Το σήμα το έδωσε ο Λαζαρίδης και ακολούθησαν συντεταγμένοι, γυαλισμένοι και κομβιωμένοι ο Βορίδης, ο Γεωργιάδης, ο Φαήλος, ο Κασιμάτης, ο Πρετεντέρης:
Ναι, μπορεί η Χρυσή Αυγή να μαχαιρώνει παιδιά της εργατικής τάξης στο Κερατσίνι, αλλά και ο ΣΥΡΙΖΑ υποδαυλίζει τα εγκλήματα της συμμορίας που δρα στις Σκουριές της Χαλκιδικής ενάντια στην εξόρυξη χρυσού. Αμ έπος, αμ έργον. Με το που ξεστόμισε η διμοιρία των σαμαροφυλάκων τη λέξη «συμμορία», η Ασφάλεια Θεσσαλονίκης κάλεσε 24 κατοίκους της Χαλκιδικής και τέσσερις της Θεσσαλονίκης να καταθέσουν, για να διαπιστωθεί αν έχουν συστήσει εγκληματική οργάνωση. Δόξα τω θεώ, ακόμη και στην αμαρτωλή εποχή μας γίνονται θαύματα.
Για να καταλάβουμε περί τίνος ακριβώς πρόκειται, παραθέτουμε το κατηγορητήριο: «Σχετικά με τις αξιόποινες πράξεις της εγκληματικής οργάνωσης με την επιβαρυντική περίσταση της κατασκευής - προμήθειας και κατοχής όπλων, της βαριάς σκοπούμενης σωματικής βλάβης, της απόπειρας επικίνδυνης σωματικής βλάβης, της έκρηξης, της προμήθειας και κατοχής εκρηκτικών υλικών, της διακεκριμένης φθοράς ξένης ιδιοκτησίας, της διατάραξης κοινής ειρήνης, της παράνομης οπλοφορίας και οπλοχρησίας, οι οποίες τελέστηκαν από τις αρχές του μηνός Μαΐου του έτους 2013 έως και 25.08.2013 στην περιοχή Λάκκος Καρατζά του όρους Κάκαβος, στη Μεγάλη Παναγιά, καθώς και στην ευρύτερη περιοχή Ιερισσού Χαλκιδικής». Μπροστά τους ο Αλ Καπόνε ήταν το δεξί χέρι της Αγίας Τερέζας.
Είναι τόσο χοντροκομμένοι και φανατικοί, ώστε δεν μπορούν ούτε να κρυφτούν, ούτε να οργανώσουν μια συνωμοσία της προκοπής. Με το που κατέθεσε ο Δένδιας στον εισαγγελέα τα στοιχεία που δείχνουν ότι η Χρυσή Αυγή λειτουργεί ως εγκληματική οργάνωση, ανακάλυψαν και μια άλλη, ιδίου βάρους προφανώς, οργάνωση που δρα πλησίον του Αγίου ‘Όρους. Οργανωμένοι εγκληματίες οι χρυσαυγίτες, που μαχαιρώνουν, τρομοκρατούν, εκβιάζουν, πουλάνε προστασία στη νύχτα, οργανωμένοι εγκληματίες και οι κάτοικοι της Ιερισσού, που αγωνίζονται για να μην δηλητηριαστεί το νερό που πίνουν τα παιδιά τους.
Κι άμα τολμήσει ο ΣΥΡΙΖΑ να πει "για σιγά, ρε παιδιά, γιατί σέρνετε τους ανθρώπους στην Ασφάλεια σαν τρομοκράτες, με στοιχεία διάτρητα, με ανυπόληπτες μαρτυρίες αστυνομικών και εργαζομένων στην Ελληνικός Χρυσός", θα βγει το καθεστώς συμπούρμπουλο και θα κραυγάσει: Ιδού τα άκρα, ιδού ποιοι καλύπτουν τις συμμορίες. Θα τα πει φόρα παρτίδα το καθεστώς κι ας γνωρίζει ότι η θεωρία των δύο άκρων οπλίζει το χέρι της Χρυσής Αυγής, ότι η εξίσωση των κατοίκων της Ιερισσού με τους μαχαιροβγάλτες του Μιχαλολιάκου ξεπλένει εν τέλει τους μαχαιροβγάλτες του Μιχαλολιάκου.
Ανάμεσα στα κακουργήματα που φέρονται ότι διέπραξαν οι συμμορίτες της Χαλκιδικής είναι και η χρήση δύο κροτίδων από αυτές που ρίχνουμε το Πάσχα. Με αυτήν τη λογική η Γιάννα Δασκαλάκη - Αγγελοπούλου, που έκαψε το αλσύλλιο της Φιλοθέης για να εορτάσει τη λήξη των Ολυμπιακών Αγώνων του 2004, θα έπρεπε να εκτίει ποινή ισοβίου καθείρξεως στο Αλκατράζ.
Ετικέτες άρθρα, αστυνομικά, δικαιοσύνη, καταστολή, πολιτική
To EAK Kέρκυρας έφτασε μέχρι τη... Βουλή
Με ερώτησή του, ο βουλευτής του ΣΥΡΙΖΑ Στέφανος Σαμοΐλης ζητά εξηγήσεις για το Εθνικό Αθλητικό Κέντρο της Κέρκυρας, από τους Υπουργούς Πολιτισμού - Αθλητισμού και Εσωτερικών.
Ο Κερκυραίος βουλευτής, λοιπόν, φέρνει το πολύπαθο ΕΑΚΚ, στο Κοινοβούλιο, κι απευθυνόμενος στους δύο Υπουργούς ερωτά α) για τις ενέργειες που σκοπεύουν να προβούν ώστε να διευθετηθεί οριστικά το ζήτημα της αδειοδότησης, β) αν έχουν στο σκεπτικό τους την αύξηση της χρηματοδότησης του Αθλητικού Κέντρου ώστε να λυθούν τα θέματα πυρασφάλειας, στατικότητας κτλ, γ) αν προτίθενται να εξετάσουν μια έκτακτη επιχορήγηση και δ) αν ισχύουν οι υποψίες περί τεχνητής υποβάθμισης του ΕΑΚΚ, για να φτάσει στο μέλλον στα χέρια ιδιώτη.
Το πλήρες κείμενο της ερώτησης Σαμοΐλη έχει ως εξής:
Θέμα: Η προκλητική αδιαφορία του κράτους για το ΕΑΚ Κέρκυρας, απειλεί τον αθλητισμό του νησιού.
Το Εθνικό Αθλητικό Κέντρο Κέρκυρας (ΕΑΚΚ), είναι μια παλιά εγκατάσταση περίπου 42.000 τ.μ. με πολλαπλά και χρονίζοντα προβλήματα, καθώς και σοβαρές ελλείψεις. Αποτελεί όμως, τη μοναδική αθλητική εγκατάσταση σε ολόκληρο το νησί, η οποία περιλαμβάνει κλειστές εγκαταστάσεις και γήπεδο ποδοσφαίρου με χλοοτάπητα. Σε αυτόν, διεξάγονται αθλητικοί αγώνες, τοπικής, περιφερειακής, εθνικής αλλά και διεθνούς εμβέλειας. Εκτός από βασικό κύτταρο του αθλητισμού, είναι και σημαντικός συντελεστής ανάπτυξης της τοπικής οικονομίας. Πάνω απ' όλα όμως, είναι μια εστία πολιτισμική, που δίνει διέξοδο και προοπτική, σε εκατοντάδες νέα παιδιά και οικογένειες της Κέρκυρας.
Παρόλα αυτά, και ενώ θα έπρεπε το ΕΑΚΚ να προστατευθεί σαν κόρη οφθαλμού, διαπιστώνουμε ένα χρόνιο καθεστώς αδιαφορίας, που κινεί πλέον υποψίες τεχνητής υποβάθμισής του. Από τη μια, οι ιδιωτικοποιήσεις (από τον Ιανουάριο του 2013 ακούγονται διάφορες σκέψεις παραχώρησης ή ιδιωτικοποίησης), από την άλλη, η χρόνια έλλειψη ουσιαστικού προγραμματισμού επίλυσης σοβαρών θεμάτων από τις Διοικήσεις, διαμόρφωσαν ένα κλίμα αμφισβήτησης της βιωσιμότητας και της προοπτικής του ΕΑΚΚ. Αν σε αυτά, προσθέσουμε και τη μείωση του προϋπολογισμού κατά 60%, τότε μιλάμε για ένα καθεστώς πλήρους εγκατάλειψης και απαξίωσης του σημαντικότερου αθλητικού κέντρου στην Κέρκυρα. Σήμερα, ο προϋπολογισμός του Υπ. Πολιτισμού και Αθλητισμού για το ΕΑΚΚ, ανέρχεται στα 354.000 ευρώ, χρήματα που είναι αδύνατο να καλύψουν τις μισθοδοσίες του προσωπικού και τις στοιχειώδεις υλικοτεχνικές του ανάγκες.
Οι εγκαταστάσεις του ΕΑΚΚ, δεν διαθέτουν άδεια και το μεγαλύτερο εμπόδιο στην έκδοσή της, αφορά στα πυροσβεστικά μέσα ασφαλείας (παρέχεται ειδικό πιστοποιητικό, το οποίο εκδίδει η Πυροσβεστική Υπηρεσία). Η στέρηση άδειας και πιστοποιητικού από την Π.Υ., υποχρεώνει την ΠΑΕ Κέρκυρα, να ξεκινήσει το πρωτάθλημα της Football League εκτός Κέρκυρας, στο γήπεδο της Ηγουμενίτσας. Το κόστος δε της πυρασφάλειας, δεν ξεπερνά τα 60.000 ευρώ, ενώ, για να εκπληρωθούν οι σημαντικότερες προϋποθέσεις και η αρμόδια επιτροπή να δώσει την απαραίτητη άδεια, απαιτούνται συνολικά γύρω στα 200.000 ευρώ. Προσφάτως, 18 ερασιτεχνικοί αθλητικοί φορείς της Κέρκυρας κάλεσαν με επιστολή τους το γ.γ. της Αποκεντρωμένης Διοίκησης, τον περιφερειάρχη και το δήμαρχο να βρουν χρηματοδότηση, για τη μελέτη και υλοποίηση της πυρασφάλειας, ώστε το ΕΑΚΚ να μην κλείσει οριστικά.
Σε επιστολή του (16-09-13), ο σημερινός πρόεδρος της Επιτροπής Διοίκησης του ΕΑΚΚ, αναφέρει μεταξύ άλλων: “Στις 4-10-2012, η νέα διοίκηση, ζήτησε παράταση της άδειας λειτουργίας. Παράλληλα εζητήθη από τη γ.γ. Αθλητισμού, να επισκεφθεί αρμόδιος υπάλληλος το ΕΑΚ, ώστε να διαπιστωθούν και καταγραφούν τα προβλήματα. Στις 19-03-2013 ελέγχθηκε ο χώρος και δόθηκε παράταση λειτουργίας, μέχρι την 23-04-2013. Εζητήθη δε - εξαιτίας του υπέρογκου κόστους των εργασιών και της πυρασφάλειας - να ασχοληθεί η ίδια η Δ/νση Μελετών της ΓΓΑ, χωρίς όμως καμία ανταπόκριση. Ο επανέλεγχος της Επιτροπής την 10-06-2013, είχε ως φυσικό αποτέλεσμα τη ΜΗ ΧΟΡΗΓΗΣΗ ΑΔΕΙΑΣ ΛΕΙΤΟΥΡΓΙΑΣ από το γ.γ. της Αποκεντρωμένης Διοίκησης. Έτσι ορίστηκε επανέλεγχος την 10-09-2013 και 12-09-2013, ο οποίος δεν πραγματοποιήθηκε διότι η Επιτροπή ενώ συγκλήθηκε για το σκοπό αυτό, ένα μέλος και συγκεκριμένα ο Πρόεδρος της Επιτροπής, απουσίαζε κατά τη διαδικασία.
Με το από 13-09-2013 έγγραφό της, η Αστυνομική Διεύθυνση Κέρκυρας, στέλνει προς τη Διοίκηση του ΕΑΚ επιστολή κοινοποιούμενη και στην κ. Εισαγγελέα Πρωτοδικών σύμφωνα με την οποία είναι αδύνατη η διεξαγωγή ποδοσφαιρικών αγώνων, αφού δεν έχει χορηγηθεί η απαιτούμενη άδεια λειτουργίας και δεν πληρούνται οι απαιτούμενες προϋποθέσεις για την ασφάλεια των φιλάθλων”. Η τελευταία εξέλιξη (24-09-13), ήταν η παράταση της προσωρινής άδειας λειτουργίας για τρεις ακόμα μήνες, απόφαση που έλαβε η επταμελής Επιτροπή που συνεδρίασε στην Περιφέρεια. Αυτή βέβαια η απόφαση, δεν λύνει οριστικά το πρόβλημα.
1.Σε ποιες άμεσες ενέργειες θα προβούν, για την οριστική διευθέτηση του προβλήματος της χορήγησης άδειας στο ΕΑΚ Κέρκυρας;
2.Τι προτίθενται να πράξουν, για την αύξηση της χρηματοδότησης του ΕΑΚΚ, έτσι ώστε να επιλυθούν οριστικά, τα προβλήματα πυρασφάλειας και τα λοιπά δομικά, στατικά και υλικοτεχνικά θέματα;
3.Προτίθενται να εξετάσουν το ενδεχόμενο μιας έκτακτης επιχορήγησης;
4.Επιβεβαιώνουν τις υποψίες των αθλητών, των κατοίκων, των φορέων και των εργαζομένων στο ΕΑΚΚ, ότι πίσω από το πρόβλημα υποχρηματοδότησής του και το καθεστώς τεχνητής υποβάθμισής του, υποβόσκει μια έντεχνη διολίσθηση προς την ιδιωτικοποίησή του;
Ετικέτες αθλητισμός, ΕΑΚ Κέρκυρας, ερωτήσεις βουλευτών, κερκυραϊκά, ΣΥΡΙΖΑ
Νέα αύξηση των χρεών προς το Δημόσιο
Συνεχής είναι η αύξηση των ληξιπρόθεσμων οφειλών φυσικών και νομικών προσώπων προς το Δημόσιο.
Σύμφωνα με τα τελευταία στοιχεία της Γενικής Γραμματείας Πληροφοριακών Συστημάτων, τους πρώτους οκτώ μήνες του 2013 το σύνολο των χρεών ανέρχεται στα 56,8 δισ. ευρώ, ενώ μόνο τον Αύγουστο προστέθηκαν άλλα 500 εκατ. ευρώ. Από τα 56,5 δισ. ευρώ, τα 52,3 αφορούν σε οφειλές που δημιουργήθηκαν πριν την 1η Ιανουαρίου 2013 και 4,5 δισ. ευρώ σε νέα χρέη, που συσσωρεύτηκαν μέσα στο έτος.
Το 2013 οι ληξιπρόθεσμες οφειλές προς το Δημόσιο ανήλθαν σε 5,379 δισ. ευρώ, ωστόσο οι Εφορίες εισέπραξαν... «έναντι» του νέου ληξιπρόθεσμου χρέους που διαμορφώθηκε στα 712 εκατ. ευρώ.
Σημειώνεται πως από τα 52,3 δισ. ευρώ του «παλαιού» χρέους, τα 9 δισ. ευρώ αφορούν σε χρέος πτωχευμένων εταιρειών και ως εκ τούτου είναι δύσκολη η εισροή τους στα κρατικά ταμεία.
«Καταδικάζω τη βία απ’ όπου κι αν προέρχεται», είπε ο συνταξιούχος στον κ. Σαμαρά που του περιέκοψε βιαίως τη σύνταξη.
«Καταδικάζω τη βία απ’ όπου κι αν προέρχεται», λέει ο άνεργος στον κ. Σόιμπλε ο οποίος του έκανε βιαίως τη ζωή αβίωτη. «Καταδικάζω τη βία απ’ όπου κι αν προέρχεται», είπε σε όλους τους εκείνος που έθεσε βιαίως τέλος στη ζωή του κι έφυγε. Στουρνάρας,
Οταν λοιπόν συμβαίνουν όλα αυτά, ανεβαίνουν στον μιναρέ οι χοτζάδες της «αγίας βλακείας» (δηλαδή πονηρής ιδιοτέλειας), τύπου Μανδραβέλη, Πρετεντέρη, Βορίδη, και «καταδικάζουν τη βία απ’ όπου κι αν προέρχεται»!
Ιδιαιτέρως τύποι σαν τον θαυμαστό κ. Ρίπλεϋ Βορίδη οδηγούν τα κροκοδείλια δάκρυα (για τη βία που ασκούν οι κροκόδειλοι) στα άκρα. Επί παραδείγματι: α) παραβιάζει έως βιασμού η κυβέρνηση το Σύνταγμα. β) Διαμαρτύρεται η αντιπολίτευση. γ) Αρα φταίει η αντιπολίτευση για τη φασαρία που γίνεται!
Παράλογο; Οχι με την αποκολοκύνθωση που έχουμε πάθει λόγω του πρωτογενούς πλεονάσματος της προπαγάνδας που υφιστάμεθα - μιας ακόμα βίας... «που την καταδικάζουμε απ’ όπου κι αν προέρχεται».
Μπορεί και η Αριστερά να έχει τις ευθύνες της για το πρόβλημα που αντιμετωπίζει τώρα ο λαός με τη Χρυσή Αυγή, είτε επειδή ένα μέρος της αποκόπηκε απ’ τη λαϊκή παράδοση, είτε επειδή ένα μέρος της μπέρδεψε το έθνος με τον εθνικισμό ή τον διεθνισμό με τον κοσμοπολιτισμό, αλλά οι ευθύνες της περιορίζονται σε αυτά. Σε αυτά και την αλαζονεία όσων εν τέλει έχουν προσχωρήσει στο καθεστώς κι απ’ το ύψος του πελάτη του δικομματισμού λοιδορούν τους πληβείους για λαϊκισμό. Αυτά όμως και ώς εδώ! Η περαιτέρω προσπάθεια ενοχοποίησης της Αριστεράς για όσα κάνει το αντίθετό της (κι όχι το «άλλο άκρο») είναι εκ του πονηρού (του στυλ «καταδικάζουμε τη βία απ’ όπου κι αν προέρχεται»). Η Αριστερά είναι ως εκ της φύσεώς της αντιφασιστική. Είναι αντιιμπεριαλιστική και διεθνιστική, ενώ ο φασισμός είναι η μαύρη χειρ του διεθνούς κεφαλαίου, είναι αντισημιτικός και ρατσιστικός. Η Αριστερά είναι πατριωτική, υπερασπίστηκε την πατρίδα εν κινδύνω, ενώ οι εθνικιστές την πρόδωσαν, όταν συνεργάστηκαν με τους ναζί, όταν κατέλυσαν τη δημοκρατία, και τώρα, όταν υποκαθιστούν την πολιτική με το έγκλημα, τις ανθρώπινες σχέσεις με τον βόθρο, και τον λόγο με τον φόνο.
Οποιος σπάει το κεφάλι του φασίστα για τις ιδέες του είναι φασίστας ο ίδιος. Οποιος, απ’ την άλλη, δεν συλλαμβάνει τον φασίστα για τα εγκλήματά του, παραβιάζει τους νόμους - εν προκειμένω ποινικούς. Διότι, ευτυχώς, νόμοι που να καταδιώκουν τη σκέψη δεν υπάρχουν, τουλάχιστον όχι ακόμα, στην Ελλάδα.
«Καταδικάζουμε» λοιπόν «τη βία από όπου και αν προέρχεται» μπορούν να λένε μόνον οι ηλίθιοι ή οι πονηροί (και συνεπώς δεν είναι παράξενο που η πληθύς των εκπροσώπων του καθεστώτος μηρυκάζει αυτό το στερεότυπο). Στην πραγματικότητα, σε μια ταξική κοινωνία όπως η δική μας η βία δεν μπορεί να χαρακτηρίζεται από γενικεύσεις (που μάλιστα οδηγούν σε ηθικιστικές κατηγοριοποιήσεις του τύπου καλή, κακή και τα τοιαύτα), αλλά να προσδιορίζεται ως προς τις αιτίες της και τα αποτελέσματά της. Αυτή είναι η δουλειά της πολιτικής (στη βάση των συσχετισμών που την καθορίζουν) και το αποτέλεσμα της πολιτικής είναι οι νόμοι. Και «οι νόμοι μόνον εν μέσω πολέμων σιωπούν». Εν καιρώ ειρήνης διέπουν. Οσον υπάρχουν και ώσπου να αλλάξουν, διέπουν.
Από τον eniko.gr
Αναρτήθηκε από ΚΕΡΚΥΡΑΙΚΟΣ ΠΑΡΑΤΗΡΗΤΗΣ στις 1:35 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
Ετικέτες άρθρα, κοινωνία, Κυβέρνηση, οικονομικά μέτρα, πολιτική
Βουλευτές ΣΥΡΙΖΑ: Τα στοιχεία των ΟΑΕΔ και ΙΚΑ δια...
TA ΦΟΡΟΛΟΓΙΚΑ ΒΑΡΗ ΚΑΙ ΟΙ ΠΕΡΙΚΟΠΕΣ ΠΟΥ ΠΡΟΒΛΕΠΟΝΤ...
Γιατί η συγκυβέρνηση κώφευε τόσο καιρό για την Χρυ...
Εγγυήσεις του Δήμου για δάνειο της ΔΕΥΑΚ και άλλα ...
Όλο το πόρισμα φωτιά για τη Χρυσή Αυγή – Ψάχνουν τ...
Η απαγόρευση της Χ.Α θα αποτελεί το μεγαλύτερο δώρ...
Αντισυνταγματική από το ΣτΕ η εφεδρεία στο Δημόσιο...
Ερήμην των δανειοληπτών πουλήθηκαν σε ξένους 40.00...
Από Θεσσαλονίκη σε Αθήνα: Η μεγάλη πορεία των σχολ...
«Δεν είναι αυτό που νομίζετε. Να σας …εξηγήσω»
ΚΑΘΕ ΟΝΟΜΑ, ΜΙΑ ΝΙΚΗ…
Το επιχειρηματικό "success story" στην παιδεία
Προσφυγή στο ΣτΕ για το Καστέλλο Μιμπέλι
ΕΣΡ: Εγκαλεί το MEGA γιατί δεν προβάλλει τις απόψε...
Μπαίνει «λουκέτο» σ' ένα μήνα στο ΕΑΚ Κέρκυρας, εά...
Στο Ηράκλειο, η πρώτη δίκη για την ΕΡΤ
Πόσα κουπόνια από σούπερ μάρκετ χρειάζεται ο φασισ...
Οι πρόγονοι των Χρυσαυγιτών στα χρόνια του μεσοπολ...
“Βήμα”: Ευθύνες στο Γκίκα Μάναλη για το “ναυάγιο” ...
Σε δύο μήνες το πόρισμα της επιτροπής της Ε.Ε. για...
Ο "στρατός" της Χ.Α.
Όταν ο Λαζαρίδης μνημόνευσε το ΚΚΕ
Φονιάδες των λαών, ΝΟΙΚΟΚΥΡΑΙΟΙ !!!
Νέα 48ωρη απεργία της ΑΔΕΔΥ: γενική απεργία την Τρ...
Το διάγγελμα της μωβ γραβάτας.
Επικίνδυνα παπαγαλάκια ξεπλένουν τους ναζί
Επιστολή 11 καλλιτεχνών: «Η ουδετερότητα είναι συν...
Περί εκλογικών νόμων, τρόμων και δρόμων
Περίπου 6 εκατομμύρια, οι ανασφάλιστοι Έλληνες
"Εμπρός Μ' εσένα για την Κέρκυρα": Ζητά έκτακτο Δη...
Καλά του έκαναν...
ΣΤΗΝ ΙΔΙΑ ΠΛΕΥΡΑ ΜΕ ΤΗ ΧΡΥΣΗ ΑΥΓΗ ΒΡΙΣΚΟΝΤΑΙ ΚΕΔΙΚ...
Μεγάλη και ενωτική η χθεσινή πορεία στην Κέρκυρα-Σ...
Με έναν δημοσιογράφο θα λειτουργεί πλέον η «δημόσι...
Ομόθυμη καταδίκη αλλά και ανησυχία στην Κέρκυρα γι...
Guardian: Εφοπλιστές χρηματοδοτούν τη Χρυσή Αυγή
Δημόσιο "success story": Κατάργηση 1.929 θέσεων ερ...
Παταγώδης διάψευση της κυβερνητικής προπαγάνδας
Βρε τι σου κάνει ένα 90%
Απώλειες έως και 75% σε βασικά μεγέθη της οικονομί...
Δ.Τ: 'Ενα καζάνι που βράζει- Άρχισαν τα "όργανα"
Σαμαρική ανάκαμψη: η ΒΙΟΧΑΛΚΟ αλλάζει έδρα και πάε...
Οι Γερμανοί κατέστρεψαν την Κέρκυρα: 70 χρόνια μετ...
Δημόσιο: το νέο κύμα διαθεσιμότητας σε Δήμους, Ταμ...
Ένταση μεταξύ Αστυνομίας και σχολικών φυλάκων στο ...
Γράμμα προς τους μαθητές μου
Πώς το εποχικό «success story» αναζητά ευήκοα ώτα ...